Lo-Renz-O/malagasy-sentence huggingface dataset:
Ii-3.2.2. Ny fifandraisan’ny hainteny sy ny kabary am- pianakaviana ampiasain’ny mpikabary am-pianakaviana ny hainteny. Matetika dia hisarihana ny mpihaino, hanakatra bebe kokoa ny kanto fonosi’ny teny ambarany. Mila, mandinika lalina koa vao mahazo ny hevitry ny hainteny.
Hevitra mpandinika vahiny roa no hotsongaina dia ny an’i annie arnaudies sy ny an’i françois mauriac. Toy izao no fahitan’i annie arnaudies ny tantara foronina ho an’ireo mpamaky tantara foronina sy ho an’ireo mpahay tsikera ny tantara foronina dia tantara ny tena mpanoratra tantara foronina dia izay mahay mitantara io tantara io 37. Ny zava-misy no anorenana ny tantara amin’izany. Amin’ireny fametrahana ny tantara amin’ny zava-misy ireny anefa, dia tsy mandika izany fotsiny ny mpanoratra fa manova araka izay zava-kendreny sy itiavany azy.
Anisan’ny faritra be havoana madinidinika ity faritra anta ala ity, fa mahantra harenana10 kosa. Ahitana tandavan-tendrombohitra iray izay mitohy amin’ny valan- java-boarin’ny ranomafana ihany koa izy. Araka izany dia vohon-tany mikitoantoana no tazana any raha atao indray mijery. Manamarina izany ny pcd 200811. Hoy ny voalaza ao faritra be tendrombohitra ity faritra ity. Ahitana fifandimbiasana tandavan-tendrombohitra sy lohasaha ny vohon-tany any 1-1-2-2 ny tontolo iainana faritra manan-karena zava-boary ity faritra ity, noho izy be ala. Mbola ahitana ireo zava-maniry sy biby dia animales sauvages izay efa atahorana ho lany tamingana eto madagasikara ireny any an-toerana na izany aza anefa dia tsy mitovy amin’ny taloha intsony ireny, fa efa vitsy noho ny fahasimban’ny tontolo iainana amin’ny fanamboarana tavy sy ny fanimbana ny ala amin’ny endrika hafa. Efa vitsy, araka izany, ireo ala mikitroka, fa dimbinala na hibohibo no sisa mandrakotra ny tanety. Eo anatrehan’izany dia nametraka toerana natokana hiarovana azy ireny ny mponina sy ny fanjakana. Ny valan-javaboary ao ranomafana no fanta-daza amin’izany. Ny mpitondra fanjakana ihany koa dia
Ny vanim-potoana ara-tantara nametrahan’ny mpanoratra ny tantara no ambara etoana. Manana ny safidiny ny mpanoratra tsirairay amin’izay fotoana anorenany ny tantara izay soratany. Araka izany dia misy ny mpanoratra tsy mba miresaka tantaram-pirenena mihitsy ao amin’ny asa sorany. Hoy mantsy i goldenstein ny tantara dia mety ho nitranga tamin’ny vanim-potoana niainan’ny mpanoratra na tsia. Fa ny tena azo avahana amin’ny fomba hentitra, dia ireo tantara foronina miompana amin’ny tantaram-pirenena maneho tantara nitranga tany aloha be tany. Ny tantara foronina koa indraindray dia mety hitodika amin’ny ho avy izay vinavinain’ny saina tahaka ireo izay maneho teo- javatra mahatahotra na toe-javatra mety ho vokatry ny fandrosoana any aoriana any 55.
Araka ireo sary ireo, lehibe dia lehibe ity karazana koba ity. Lafo dia lafo ihany koa ny vidiny raha oharina amin’ny kobandravina kely, satria manomboka eo amin’ny 15.000 ar ka hatramin’ny 4.5000ar ny iray. Na izany aza, amidin’ny mpaninjara amin’ny vidiny 500ar tahaka io ampahany amin’ny sary faha-07 io noho mihoatra ny koba iray mandram-pahalaniny. Fifangaroana akora voajanahary telo farafahakeliny no mamaritra ity koba ity. Sarotra ny manamboatra azy ary ela dia ela vao masaka. Mila fitaovana manokana ny fikarakarana azy. Tsara ny manamarika fa ity karazana kobandravina lehibe ity no tena ifotoran’ity asa fikarohana ity.
Teo no kianja sarobidin ny fahendrena voatahiry hamafisin i lyra eto fa tena mirakitra ny fahendren ny razana ny teny. Raha sanatria simba na potika ny teny, dia simba manaraka izany koa ny fahendrena raketiny. Dia vita hatreo ny maha firenena ny firenena! Fa manana ny lanjany, ary tsy tokony hohamaivanina ihany koa ny fomba amam-panao sy ny kolontsaina raketiny.
Eny , ho aho ry valiha ny feonao no mba indramiko ka rontsony amin-tiona , f’izy irery no mba mamiko. Tahon-katsaka ery an-keniheny , tahon-katsaka , tahom-parihy, tsofin-drivotra maherihery , dia milofika mifihifihy ! Taho anivon-jozoro , mila ho difotra rah’fahavaratra ! Kanefa rah’tojo ririnina dia nikoro sy toa vahobahotra! Mitodika mba mianatsimo, mitazana indray mianavaratra mitsinjo ilay taho tsy hadino, mijery tsy mitsahatra kanefa , indrisy , ry ony! Fantàka no feno an-tatatra; voa aho , tsy ataoko intsony ny hiantsampy amin-kazo tsy fantatra!
Mijery andro mialoha, ny tena kristianina resy lahatra tanteraka anefa tsy afaka manao izany intsony satria voararan’ny didin’andriamanitra izany. Tsy mety hoy ny tenin’andriamanitra ny manompo tompo roa. Tsy ifanerena anefa izany fankatoavana ny sitrapon’andriamanitra izany, fa araka izay maharesy lahatra ny olona tsirairay avy. Ny vokatry ny finoana miorim-paka marina no ahatanterahina izany satria ny finoana no mandresy lahatra ny olona hankatoa izay lazain’ny tenin’andriamanitra amin’ny alalan’ny mpanompony. Misy ny fisalasalana vokatr’izany ny tsy faharesen-dahatra, ny fihemorana izay miteraka tsy fiombonana. Ny tena mateti-pitranga sy tsy azo lavina anefa dia maro ny mampiaraka azy ireo; ao ambadiky ny fanompoana an’andriamanitra no hanaovan’ny olona ny fivavahana amin’ny sampy sy ny fangataham-pitahiana amin’ny razana, izany hoe azo atao ihany izany ny mampifameno azy ireo araka ny fiheverany na dia tsy mifanaraka amin’ny sitrapon’andriamanitra aza. Ampahan’olona vitsy sisa no tena mbola mandala sy mifikitra amin’ny fangataham-pitahiana amin’ny razana indrindra fa ireo izay milaza ny tenany ho taranak’andriana sy ireo mpiambina doany, mpanandro, ary ireo olona vitsivitsy avy any ivelany. 2.4.2.3 eo amin’ny samy kristianina na dia samy mpino kristiana, vahoakan’andriamanitra aza dia misy ny fahasamihafana sy ny tsy fitoviam-pijery ekar tsy azo atao tsinontsinona ny fomban-drazana fa ny fivavahana no azo ampandeferina satria malagasy kristianina fa tsy kristianina malagasy. Ny malagasy no taloha izay vao tonga ny fivavahana nentin’ireo misionera vahiny. Izay ilay antsoina hoe adaptation ny fivavahana kristianina no amboarina mba hifanaraka amin’ny fomban- drazana fjkm sy ny metm miara-manaiky fa zava-dehibe indrindra ny maha- kristianina ka azo ampandeferina ny fomban-drazana izay tsy mifanaraka amin’izany. Izay ilay antsoina hoe contextualisation na fampanaraham-bolontany. Ny fomban-drazana no amboarina hifanaraka amin’ny fivavahana kristiana.
Nandalo an’ambatomalama sy ireo valan’omby marobeny tsy ela dia tazana ny lafaoroben’amboaniho, mandondona an’ilay tanàna miorina anaty alam-boaniho nanome ny anarany. Najanon’i fetra ny fiara. Variana i bako nitazana ity orinasa aty ambanivolo lavitra io no fanaovan-tsimenitra voalohany eto madagasikara! Hoy i fetra nisahana ny asan’ny mpizahatany ary angaha efa tonga isika?
Fotoan-tsarobidy ilana fahamalinana fatratra tokoa ny fiainam- pahatanorana satria ifamahofahoan-javatra maro. Ny goavana indrindra amin ireny dia ny fahaleovan-tena ananan ny tsirairay rehefa injay ka misintaka sy mandao ny tokantranon-dray aman-dreny, ary miatrika ny fiainana irery. Mitaky adidy aman andraikitra maro eo amin ny fiaraha-monina izany. Tsy diso anjara tamin izany fandraisana adidy aman andraikitra izany tokoa i eric ravalisoa, fa tena tovolahy navitrika sy nahafatra-po tokoa, na teo amin ny asa andavanandro izany, na teo amin ny lafiny finoana. Ka hojerena voalohany àry ny asa aman-draharahany.
Mpanabe rehetra. Ny fet dia natao hanabeazana ny ankizy amin’ny lafiny ara-panahy. Tamin’ny taona 1989 no niforona ny fet mahamasina. Tahaka ny fikambanana rehetra misy lehilahy sy vehivavy dia ny vehivavy foana no maro an’isa. Toy izany koa ny ao anivon’ny fet, miisa 35 ny mpikambana 14 ny lehilahy ary 21 ny vehivavy. Noho fahamaroan’ny ankizivavy mantsy dia heverin’ny olona matetika fa fikambanam-behivavy ny fet. Misy ihany aloha lehilahy 14 misoratra anarana nefa 06 amin’ireo no tena mavitrika sy mandray anjara. Na betsaka aza anefa ny vehivavy mpikambana dia ny lehilahy no maro an’isa ao amin’ny birao mitantana azy. Lehilahy no filoha mpanapaka hevitra sy tompon-teny farany. Antony iray mahatonga izany ny fahamaroan’ny vehivavy ao ka mampihemotra ny tovolahy, eny fa na ny tovovavy aza, na ny efa ao, na ny ety ivelany tokony hanatevin- daharana. Aleon’ny zazalahy mandeha any amin’ny sehatra na fikambanana hafa maro lehilahy kokoa. Ny fiarahamonina maro vehivavy koa moa matetika itrangana olana.
Hevitra tiany hambara sy ny dingam-piainana nolalovany. Izany no nahatonga anay hanasokajy amin’ny fomba tsotsotra ireo tononkalony voaangona. Raha atao indray mitopy maso izay voalaza rehetra izay, dia voasarika tsikelikely ny saina hihevitra fa tsy mahagaga ny hahitana ny fironana rômantika ao amin’ny asa soratry elie raharolahy. Koa ndeha àry horaisina ireo tononkalony sasantsasany hanehoana izany. Hanamafisana izay voalazan’ny tononkalo ihany koa ny sombin-tanatara nosoratany raivo mpanota , ireo tonom-bavaka sasantsasany nataony ary ny tononkalon’ireo indray nihira taminy sy na ny mpanoratra hafa. Ny tara-kevitra no tena hasongadina amin’izany.
Heverin’ny mpampianatra sasany fa ny famitana ny lesona voalahatra any amin’ny fandaharam-pianarana ihany no zava-dehibe eo amin’ny sehatry ny fampianarana, ka izay fomba ahafahany manatratra izany no imatimatesany rehefa tonga ao an-dakilasy izy. Zary lasa ambanin-javatra sy natao an-kilabao ny fanaovana tombana amin’izay fotoana izay.
Araka ny nolazain’ny mpiompy iray taminay 46 ihany koa dia fanafody ihany koa ny ivin’ny akoho. Rehefa sendra nohanin’ny biby ny olona ka tsy fantatra izay biby nihinana azy dia fanafody haingana hampitsaharana ny fitaran’ny poizina tafiditra ao amin’ny vatana ny ivin’ny akoho. Atsoboka ao anatin’ny vavan’ny akoho ny tanana ary avy eo ahosotra eo amin’ny faritra nokaikerin’ny biby. Maro amin’ireo zokiolona koa no milaza fa ny takodimena izay aretin’ny maso dia sitran’ny tain’akoho vao mafana.
Dingana farany tamin’ny fifaninanana t6 fa narisika ny ray aman-dreniny matoa voaray ceres ilay zaza. Ka inona moa no tokony mbola hidiran’ny faharisihan’ny ray aman-dreniny indray aty aoriana, raha tena te-hanampy sy hitsinjo ilay mpianatra ny ceres ? Naningotra ny sainay mantsy ny tenin’ireo mpianatra sasantsasany izay nifampitafatafa taminay, raha nanontanianay izy ireo ny amin’izay heveriny fa tsy mety ataon’ny ceres. Hoy izy ireo ny ray aman-dreninay ve no manao hadalana any dia anay no roahina ? Fa inona no fahadisoanay ? Anay mianatra tsara sy hendry tsara, inona moa izany no tokony handroahana anay ? Nanaitra anay izany valin-tenin’ny mpianatra izany ary heverinay fa marina. Ary izany indrindra no mahatonga anay hilaza eto fa mandringa ihany ny fanapahan-kevitra raisin’ny ceres, ny fandroahany ireo mpianatra noho ny tsy fahavitrihan’ny ray aman-dreniny. Mandringa io satria tsy mifaka tanteraka amin’ilay mpianatra ny fanampiana, fa mbola miankina amin’ny fahavitrihan’ny ray aman-dreniny. Tahaka ny hoe nanangana trano iray isika. Raha nisy niongotra ve ny tafo, dia harodana ny trano ? Mandringa izany toe-javatra izany araka ny fomba fijerinay. Ary izany indrindra no mahatonga an’i olivier de sardan hilaza fa ny ’’anthropologie’’ dia tahaka ny tenin’ny moana. Izany hoe isan’ny toetra mampiavaka ny ’’anthropologie’’ ny fihenoana ny tenin’ireo mitaraina matetika ireo mitaraina ireo dia ny vondron’olona voafehy, na mahantra, na voazanaka. 142. Fa ankoatra ny tokony tsy handroahana mpianatra raha tsy miankina aminy ny hadisoana, dia heverinay fa lesoka eo amin’ny ceres ihany koa ny tsy fanomezana hirika fanindroany ho an’izay mamerin-taona. 3.2.1.3. Ny tsy fanomezana hirika fanindroany ireo mpianatra tsy afa- panadinana, izay tokony homena hirika fanindroany
Ny oharina izay tsy eo dia ny hafa ankoatra azy mpiteny, ny anoharana dia ny tongobolo. Ny tongobolo dia fitoeram-paraky ary mba tsy hahavery ny ao anatiny dia tapenana ny vavany. Tsy toy izay hoe tsy afaka mamoaka na inona na inona izay no andraisan’ny mpiteny ny tenany fa izy dia afa-mamoaka hevitra tsara ary vonon-kampiasa izany hevitra izany ary tsy misy afa-mametra azy.
Alarobia 17 marsa 1971, 4461 ilay mpampiantra malaza tao amin’ny saingona ve? Hoy rainibango saingy nivadik’ imaso toa tandrok’ osy -satria ! ! -nanaraka ny dian- dravako ka zary mpikambana ao amin’ny akanin’ny firahalahiana nomba an- dry ndrembaliha mafy hatoka izany? -sady mpanatsikafona ny tsiambaratelonay ka hajedaka? Nitsoriaka teo an- joro trano mba haka ny saronan- karona feno voankalamaka rainibango. Dia indro nimenomenona sy nitanisa ingahy mpivaro- draikiraiky tsy tongotra mandia alanana, tsy tanako mandia joria, fa ny havoaky ny ampitso hitako anio nikiky tapa- kazo izy dia nofonosiny ny vovoka ka natolony an- drainivelo araraho isa maraina eo an- tokotanin-drabefilatro ity vovokazo ity, hoy izy. Inty koa misy rano menamena an- tavoahangy lemo amin’ ity, isaky ny mangiran- dratsy, ny tokonam- baravaran’ny akaninan’ny firahalahiana.
Izay ny amin’ny fisehon’ny tsangan-kevitra malagasy momba ny anjara sy ny lahatra ary ny vintana, izay hita tamin’ny fandinihana ny riba fanafanana omby. Izao kosa dia hojerena manaraka indray ny amin’ny finoana ny tsiny sy tody ary ny jery todika mahakasika ny fiheveran’ny malagasy an’andriamanitra zanahary sy ny razana.
Famintinana ny fizarana voalohany hita tao amin ity fizarana voalohany ity ny famahavahana ny momba ny mpanoratra, dia i eric ravalisoa amin ny maha olon-tsotra azy, amin ny maha olon ny fiaraha-monina azy, ary koa amin ny maha mpanoratra azy. Voalaza tao amin ny maha olon-tsotra azy ny loharano nipoirany, ny tanindrazany, ary ny fahazazany. Hita tao amin ny maha olon ny fiaraha- monina azy kosa ny asa aman-draharahany, ny andraikitra samihafa nosahaniny, ary ny fialamboliny. Mpanoratra izy, ary manana ny maha izy azy tokoa eo amin ny sehatry ny literatiora. Misy ny fikambanana mpanoratra izay nidirany ary nandraisany andraikitra. Hita ato amin ity fizarana voalohany ity ihany koa ny famahavahana ny atao hoe tantara foronina sy ny mampiavaka azy amin ny asa soratra mirakitra tantara hafa. Ary farany ny famoronan i eric ravalisoa ireo singa samihafa mandrafitra ny tantara foronina.
Boky fotoana rehitra hambo-po fa velona indray fotoanan ny zavatra tantaraina 1. Nianatra teny amin ny lisea 2. Narary mafy ny rainy 3. Nilofo tamin ny fianarana hatrany na dia sahirana aza 4. Maty ny rainy 5. Nijoro ho andrin ny fianakaviany hatrany izy 6. Nanohy ny fianarany, ary nahazo ny bakalôrea 7. Nitady asa 8. Niasa teny amin ny orinasa afaka haba tetsy tanjombato 9. Nianatra momba ny 1. Nanahirana ireo ray aman-dreniny i miaro teo am-pahaterahany 2. Nianatra tany amin ny ambaratonga fototra 3. Narary saika maty raha vao fito taona monja 4. Nentina tany amin ny dokotera 5. Nianatra tany amin ny ambaratonga faharoa 6. Nipetraka tao amin ny rahalahin-drainy 7. Nianatra tao amin ny lycée tekinika alarobia 8. Notaomin ireo namany
Mamy fa narary tany an-tsena ngaha iny vadin’i jaona iny ry zalahy? Valo tsia, tompoko, vao niresaka taminay teo izy dia nilaza ho fanina tampoka, dia iny naterin’i lie iny. Mamy niakatra tampoka angaha ny tosi-drany. Njaka mety ho izany. Nisy resaka nifanaovanay momba an-dravaka zanany mantsy teo mamy fa maninona i ravaka? Njaka mijery an’i valo kely vao miteny izao raiamandreny a! Tratry ny aretina vih ho’aho ravakae! Avy nanao fitiliana izy ary efa azony ny valiny. Mamy taiza no nahalalanareo izany? Valo henonay tamin’ny resaka nifanaovany tamin’ireo namany fy sy sitraka ! Mamy dia notantarainareo tamin’ny reniny ve izany teo? Njaka an! An! Tsy sahy izahay fa nampirisihinay fotsiny izy hisikotra izay manjo an-dravaka. Mamy tokony nanatona anay raiamandreny aloha ialahy isany. Izahay no mifampidinika, mihevitra amin’izay zavatra tokony hatao manoloana izao trangan-javatra izao. Valo tena marina ny anao raiamandreny. Izany mihitsy no tokony ho nataonay. Mamy angamba mbola tsy tara e! Izao no izy amin’ny valo ise mandehana haingana mamonjy an’iny tovovavy nanatitra ny vadin’i jean iny. Fero izy tsy hitantara na inona na inona. Sao mitsetra ny maman-dravaka eo ka mibaradaka mitantara ny zava-manjo ny zanany. Amin’ny njaka ise kosa ry njaka, mandehana asaivo mankaty izao ankehitriny izao ramatoa reony sy ingahy ranaivo. Vao tazako miresaka eo amboditamboho eo izy mihoatra mitaninandro. Aleo hifanatrehanay zokiolona eto an-tanàna ity zava-manahirana ity. Lasa izy roalahy
Ny fandresen-dahatra enti-manohitra an-kitsirano ny tsangan-kevitra iray na toe- javatra iray dia fanehoana an-karihary ny tsy fahamarinan’ny zavatra iray ka tohanana amin’ny alalan’ny tohan-kevitra samihafa izay manaporofo ilay fahadisoana izany. Ohatra fanaporofoan’i ndriana ny antony ialany ao amin’ny antoko misy azy mba hahafahany manohitra izay olona mihevitra ny hisakana azy tsy hiala ao amin’io antoko io ao amin’ny ho avy ny maraina, tak.157 ahoana ny fomba mihaja sy milamina hilazako amin’ny antoko fa tapa-kevitra hametra-pialana aho ? Satria tsy misy vokany ny asa sy ny fikelezan’aina atao isan’andro. Ny vola mandositra, ny ron-doha lany, ny fotoana very maina, ny fameloman-tena ampandeferina, ny fianakaviana am-pandeferina izay rehetra aleha maneno sahona ao ny mpanimba, ao ny mpanakorontana. Mandry an-driran’antsy ny vady aman-janaka. Mbola ny mpitsentsitra sy ny be vola ihany, ny mpisoloky sy ny mpangoron-karena, ny mpivarotra tanindrazana ihany no manjaka sy mibahana hatrany hatrany, tsy misy famaizana, tsy misy fepetra. Fiadanana. Filaminana. Fitoviana. Rariny teny poakaty. Leo aho, ry zalahy. Ataovinareo ny sisa .
Profesora griffin sy strom ao amin’ny vh ihany koa dia manam-pahaizana manokana avy ao aostralia. Notereny hiara-hiasa aminy an-kolaka i profesora rodriguez. Iray amin’ny voka-pikarohana nataon’izy ireo ny milina elektronika natao hiambina. Nampiasaina tsy araka ny tokony ho izy koa anefa io milina io ao amin’ny tantara. Noho ny fisian’io fitaovana io dia voasambotra mora foana i andry izay nikasa hiara-hiasa amin’i profesora rodriguez.
Mila arovana ny maha malagasy. Midika ho fahafahan’ny firenena ihany koa ny fananany olona sahy mijoro hiaro sy hamerina ny kolontsain’ny fireneny. Hoy ny mpanoratra tao ny babo mora foana nisy koa tsy nety folaka fa nivaky loha nikaroka izay rehetra ahazoana miaro ny maha-malagasy antsika ka nampiasa fomba maro. V. A lah 43
Manara-maso ny fandehan’ny fanorenana ireo foto-drafitrasa sy ny fikojakojana izany, 8. Manome fiofanana sy mitady olona manana fahaizana momba ny haitarika hanofana ireo olona fanoitry ny fandrosoana eo amin’ny kaominina, 9. Mampahafantatra ny vahoaka ny lalàna mifehy ny kaominina sy ny firenena,
Ny fampianarana eny anivon’ny tontolo dia manome vahana ny haifampianarana mavitrika, izany hoe atao mifototra betsaka amin’ny beazina ny asa fianarana. Amin’ny endri-pampianarana toy itony, ny beazina no miezaka mandranto ny fahalalana ilainy, fa ny mpampianatra mpanabe dia mpanara-maso fotsiny ihany, mpanao fanamarihana na mpanome fanampim-panazavana. Ny beazina no mihaino ny fanazavana omen’ny mpitarika. Izy no mandray naoty sy mametraka fanontaniana. Izy koa no manao tatitra amin’ny alalan’ny fandravonana ny naoty voarainy na an-tsoratra izany na amin’ny feo na an-tsary miampy izay tadidiny avy amin’izay hitany sy reny. Ity endri-pampianarana ity koa dia manome sehatra mivantana ny fampifandraisan-taranja. Tsy amin’ny fitrandrahana fahalalana mifototra amin’ny lohahevitra iray ihany, fa manetsika ihany koa ny fahalalana rehetra ananana sy ny fahaiza-manao eo amin’ny karazan-taranja isanisany. Hahafahana mahazo toe-javatra saro-draisina na manatanteraka hetsika manoloana seha-kevitra manjavozavo iray koa
Voatemitemitra ny trano, nampalesina namboarina ny antsasaky ny rindrimbato feno sarin’olomanga ’rony be kabary tsy ankiaton’ny paradisa arangaranga ’’’reo mpanankato fanta-daza, teratany sy vahiny. ’’’reo mpihirambavaka mihaja, anjely toa tsy manan-tsiny dia natao handray anjara hampifaly ireto ankizy izay ho dimby sy ho fara ary ity no tena izy maresaka ity fonenana , moa va tsy eny an-tsena? Ny peniko eto raha tsy ambenana dia hanoratra azy ho fandresena rehefa atoandro izany moa, ka miraona ireo fiara mampaneno lavareny ny firiokan’anjomara mamoaka setroka manempotra, mangidy mampaharary an-doha ny tafondron’entona mirefotra, fofona efa mampandoha
Raha ny ao mangatany kosa no asian-dresaka mikasika ny fahasalamana, dia ny mponina ao no tena azo lazaina fa manana olana lehibe amin’izany. 4 km miala avy eo mangatany mantsy vao tonga eny amin’ny tobim-pahasalamana tsinjoarivo, izay marihina fa tsy csb ii no ao fa irony toby fiterahana irony maternité ao mangatany ihany koa anefa no tena itrangan’ny aretina toy ny tazo sy ny aretin-kibo. Ny csb ii mantsy,
Ny hady lalina manko raha tafalatsaka ao anatiny, dia mety hiteraka loza na fahafatesana mihitsy vao tafavoaka ao; ary ny lavaka ety kosa amin’ny maha ety azy dia tery ka raha tafalatsaka ao anatin’izany dia mety ho sahirana vao tafavoaka. Dia tahaka izany ihany koa ny vehivavy jejo sy ny janga. Maro ny tsy fahamarinana mipoitra avy amin’io loharanon’ny faharatsiana io. Noho izany dia mitondra zava tsarotra, henatra ny fikasihana azy ireny.
Ny fanomezan-danja ny taranja ianarana ampahafantarina ny mpianatra ny maha-zava-dehibe ny taranja eo amin’ny fiainan’ny isam-batan’olona, na eo amin’ny fiainam-pianakaviana, na eo amin’ny fiainam-pirenena. Koa satria fampianarana riba no resahina eto, dia ezahina izany ny mampahafantatra ny mpianatra ny lanjan’ny riba eo amin’ny fampivoarana amin’ny sehatra samihafa.
Ireo mpianatra nitsiriritra an-drobena rehefa nanao fanamiana mpiasam-panjakana fa ny fihoraky ny mpianatry marovoaikely nahita an-dramosé amin’ny fanamiana lopotra sy nigalona no lalina; nitehaka izy rehetra falifaly, kevoka; ohatry ny tsy ramosé retsy e hoy ny ankizy vavy nitsiriritra ny fijoron- dramosé ny ankizy lahy ary nisy tsirairay nahatsiaro kely fa voankazo voarara ho azy ny ho tonga ramosé toy izao, indray androa any ny andri-omby no miandry azy, ny voli-mahogo, ny voly vary! Tak177
Vehivavy. Ireto mpivady ireto araka ny fanadihadiana nataonay dia matetika miady foana ary misaraka kely dia mifamerina indray. Tamin’ity indray mitoraka ity tapa-kevitra fa hisaraka tsy an-kamerina intsony. Telo volana nisarahana vao nandray an’io fanapahan-kevitra io.
Ny mpivady misaraka na sahirana eo amin’ny fiainana izany ve no atao hoe mifaniho vintana sa misy antony hafa ? Ny mpivady tsy misara-belona izany ve no atao hoe miara-bintana ? Tsy miditra an-tsehatra amin’izany ve ny fifanajana sy ny fifandeferana ? Ny fahaizana sy ny tsy fahaizana eo amin’ny mpianatra, ny fahasalamana sy ny aretina todin’ny natao ve, sa vintana, sa anjara, sa lahatra ? Azo fehezina ve ny vintana, ny anjara ? Eo anatrehan’ny ditran-jaza mahato fo sy ny fahavoazana mihatra aminy noho izany, ka mandatsa ny ray aman-dreny vintan-dratsy ve ny an’ny zaza ? Rariny ve ny nataon’ny ray aman-dreny ? Ny vonoana olona sy ny famonoan-tena lahatra ve izany ? Tendry ve izany ? Ny tsy fahafatesan’ny olona iray amina lozam-piaramanidina vintana tsara ve izany ? Sa fitahian’andriamanitra ? Sa fitahian’ny razana ? Ny fahasamponan’ny dia saika hatao lahatra ve izany ? Raha misy marary roa samy hafa, mitovy soratr’aretina, ary tsaboin’ny dokotera iray. Raha maty ny iray satria tsy manam-bola hividianam-panafody, ka ratsy karakaran’ny mpitsabo ; fa ny iray kosa mifanohitra amin’izany ka velona tendry ve no nahafatesan’ilay maty, sa vintan-dratsy, sa anjara, sa lahatra ? Marina, rariny ve ny nataon’ilay dokotera ? Aiza ho aiza ny fitsimbinana ny aina amin’izany ? Aiza ho aiza ny fananam-panahy ?